CELEX: 62013TN0619
Language: et
Date: 2013-11-26 00:00:00
Title: Kohtuasi T-619/13 P: 26. novembril 2013 esitatud apellatsioonkaebus Avaliku Teenistuse Kohtu 16. septembri 2013 . aasta otsuse peale kohtuasjas F-92/11: Faita versus EMSK

25.1.2014   
            
            
               ET
            
            
               Euroopa Liidu Teataja
            
            
               C 24/36
            
         26. novembril 2013 esitatud apellatsioonkaebus Avaliku Teenistuse Kohtu 16. septembri 2013. aasta otsuse peale kohtuasjas F-92/11: Faita versus EMSK
   (Kohtuasi T-619/13 P)
   2014/C 24/67
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Carla Faita (Brüssel, Belgia) (esindajad: advokaadid D. Abreu Caldas, M. Abreu Caldas ja J.-N. Louis)
   
      Teine menetluspool: Euroopa Majandus- ja Sotsiaalkomitee (EMSK)
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               otsustada:
               
                           —
                        
                        
                           tühistada Avaliku Teenistuse Kohtu (teine koda) 16. septembri 2013. aasta otsus kohtuasjas F-92/11: Faita vs. EMSK;
                        
                     
                           —
                        
                        
                           mõista EMSK-lt hageja kasuks välja 15 000 euro suurune summa mittevaralise kahju eest, mis tekitati hoolitsemiskohustuse rikkumisega ametisse nimetava asutuse poolt;
                        
                     
                           —
                        
                        
                           mõista kohtukulud välja EMSK-lt.
                        
                     
         
      Väited ja peamised argumendid
   
   Apellatsioonkaebuse põhjenduseks esitab apellant kaks väidet.
   
               1.
            
            
               Esimene väide, et on rikutud õigusnormi seoses kohtueelse menetluse eesmärgi ja hea halduse põhimõttega, kuna Avaliku Teenistuse Kohus jättis tähelepanuta asjaolu, et kaebuse rahuldamata jätmine sisaldas sõnasõnalt sama põhjendust kui sellise taotluse rahuldamata jätmise põhjendus, mille peale kaebus esitati, ning seda hoolimata asjaolust, et kaebus sisaldas erinevaid argumente võrreldes taotluses esitatud argumentidega (puudutab vaidlustatud kohtuotsuse punkte 44 ja 65–67).
            
         
               2.
            
            
               Teine väide, et on esiteks rikutud kaitseõigusi, kuna hagejal ei olnud võimalust esitada oma seisukohta Avaliku Teenistuse Kohtu menetluses, kui Avaliku Teenistuse Kohus järeldas, et ametisse nimetav asutus tugines viiendale kaudsele põhjendusele oma otsuses, millega jäeti rahuldamata hageja taotlus, ning teiseks on rikutud õigusnormi, kuna Avaliku Teenistuse Kohus analüüsis Euroopa Liidu ametnike personalieeskirjade artikli 12a lõikes 3 ette nähtud tingimusi personalieeskirjade artikli 24 rakendamise õiguspärasuse kontrollimisel (puudutab vaidlustatud kohtuotsuse punkte 94 ja järgnevad).